**С. Сейфуллин атындағы №5 көпсалалы мектеп-лицейінің**

**2017-2018 оқу жылыныңы І жарты жылдық оқу-тәрбие жұмысын ұйымдастыру және бақылау мақсатында жүргізілген жұмыстар туралы мәлімет**

**03.01.2018**

Мектеп әкімшілігі оқу жылының ІІ тоқсанында төмендегі ұйымдастырушылық жұмыстарды басты назарда ұстады:

* оқушылардың оқулықпен қамтамасыз етілуі;
* үздіктер мен «Үздік» аттестатына үміткер оқушылар туралы деректер банкін жасау;
* «Үздік» аттестатына үміткер және 11 сынып оқушылармен тәуелсіз тестілеуді өткізу;
* оқушылардың оқыту нәтижесінің мониторингісін ұйымдастыру;
* мұғалімдердің деңгейлік курстардан өтуін қадағалау;
* тілдің үштұғырлығын насихаттау бойынша пән мұғалімдері мектепшілік іс – шараларға қатысу;
* мұғалімдердің дарынды балалармен жүргізілетін жұмыстарын жандандыру;
* V сыныптардың адаптациялық бейімделуін тексеру;
* V сынып оқушыларын оқытудағы бірізділік;
* 1- сынып экспериментке кірген оқушылардың даму деңгейін анықтау;

Қыркүйек айының 29-шы жұлдызында 2- сынып оқушыларынан диагностикалық тест алынды. Диагностикалық жұмыс бастауыш білім берудің мемлекеттік жалпыға міндетті стандартына сәйкес жасалды.

Жұмыс бастауыш білім беру пәндері бойынша бағдарламаларға сәйкес 3 бөлімнен құрылған. Тапсырмалар пәндер бойынша күнделікті сабақтарда орындалды: математикадан – математика сабағында, тіл бойынша – қазақ тілі (Т1) сабағында, дүниетанудан – дүниетану сабағында.

Әр сабақтағы тапсырмаларды орындау уақыты – 20 минут.

Диагностикалық тестке барлығы -70 оқушы қатысты, 3 оқушы себеппен қатыса алмады (дәрігерлік анықтамалар бар).Тестті Облыстық және қалалық ББ келген қызметкерлері өткізді. Тест ойдағыдай өтті, қиыншылық туғызған жоқ.

24.10 НИШ мұғалімдері мен ЦПМ тренерлері пилоттық жобадағы мұғалімдерімен семинар өткізді, сабақтарға қатысты, треннингтер, шебер- сыныптар өткізілді. Сонымен қатар орта буын сынып жетекшілермен тәрбие жұмысы бойынша семинар өткізді.Тренерлер бағалау жүйесімен таныстырды.Қазан айында «Алматыкітап» баспасының Треннинг- орталығының басшысы келіп, пилот сыныптармен сұхбаттасты.Әңгіме барысында оқулықтар, оқу бағдарламасы мен оқу жоспарлары бойынша пікір алмасты.Қараша айының 1.11-2.11.2016 жылы 1-2 сынып жетекшілері, ағылшын тілі мұғалімдері, кітапханашы НИШ мектебінде өтетін оқыту семинарына қатысуға кетті. Биыл 1-сыныптар Жаңартылған білім беру мазмұны бойынша оқытылуда.Оқулықтармен түгел қамтамасыз етілді.

1-сыныптар қалыптастырушы,2-сыныптардан жиынтық бағалау, тоқсандық бағалау түрлері алынып, қорытынды нәтижелері электрондық журналға енгізілді. Бастауыш сыныптар арасынын1-сынып пен 4-сыныптан 2 оқушы «Звездный дождь» сайысына қатысып, финалға шықты. Бастауыш сыныптардан кіріс қалалық және қорытынды бақылау жұмыстары мен диктанттары алынды, оқу шапшаңдықтары тексерілді. 3 «А» сыныптың екі оқушысы жолдама алып, 2.11.2016ж облыстық ғылыми конференцияға қатысады.

Білім сапасын бақылау мақсатында берілген кесте бойынша әкімшілік тексеру жұмыстары алынды.

2«А» ,«Ә»,«Б»,3«А»,«Ә»,4«А» ,«Ә» - сыныптарынан математика пәнінен бақылау жұмыстары алынды.

Сондай-ақ, математика (7 сыныптар) қазақ тілі (5 сыныптар), биология (6 сыныптар), Қазақстан тарихы (9 сыныптар), химия (8 сыныптар), география (8 сыныптар) ағылшын тілі (10 сыныптар),физика (10 сыныптар) пәндерінен қалалық мониторинг жұмыстары алынды.Нәтижелері бірлестік отырыстарында қаралады.

* сынып оқушыларының оқытудың екінші сатысында оқуға бейімделуін, ББД қалыптастырудағы мектеп жұмысының жоспарын негізге ала отырып, 03.10.2016 – 22.10.2016 ж. аралығында аталған сыныптарда кешенді мақсатты тексеріс өткізілді. Төмендегідей жұмыс түрлері тексерілді.
* сынып сабақтарына қатысып, оны тексеру шаралары;
* сыныптарда психологиялық зерттеу жұмыстарын өткізу;
* әкімшілік тексеру жұмыстары (математика, қазақ тілі)

орта буын мен жоғарғы сыныптарда :

5 «А»,« Ә», 6«А»,«Ә»,7«А»,9«А»,10«А»,

11«А»,11«Ә» математика пәнінен бақылау жұмыстары алынды.

7«К»,8«К» сыныптарынан Қазақстан тарихы пәнінен тест жұмыстары алынды.

10«А»,11«Ә» сыныптары физика пәнінен бақылау жұмыстарын жазды.

9«Ә»сыныбынан қазақ тілінен диктант жұмысы алынды.

10«Ә»сыныбынан шығарма жұмысы алынды.

* оқушылардың күнделік және дәптерлерінің жүргізілуін қадағалау;
* оқушылардың сабаққа қатысуын және оқушы формасының мектеп жарғысына сай болуын қадағалау;
* құжаттарды ресімдеу мақсатында оқушылардың жеке іс-қағаздарын тексеру.

Бағдарламалық материал барлық сыныптарда пәндер бойынша жоспарлы түрде толық қамтылды. Жоспар бойынша көзделген жазба жұмыстары, лабораториялық және практикалық жұмыстар толық өткізілді. Оқу бағдарламасының материалдары толық орындалды. Мектепішілік бақылау бойынша жоспарланған іс-шаралар толық қамтылды. Соның ішінде, 11 класс оқушыларының ҰБТ-ға дайындығы, журналдардың, күнтізбелік-тақырыптық жоспардың тексерілуі, дарынды балаларамен жұмыс жасалынды, 4, 9 сынып оқушыларын ВОУД-қа дайындалуы, лицей сыныптарын бақылау, пәндер бойынша оқушылардың білім алуы, ГОСО-ның орындалуы. ІІ тоқсан қорытындысы педагогикалық кеңесте талданды.

**Тәрбие жұмысының мақсаты:** үйлесімді, жан-жақты дамыған, рухани дүниесі бай, жоғары зияткер, таңдау жасау жағдайында өздігімен шешім қабылдауға даяр, коммуникативтік және көшбасшылық қасиеттері бар, елінің тағдыры үшін бәсекелестік қабілеті, жауапкершілік сезімі бар, Мәңгілік Ел болу жолындағы ұлы істерге белсенді қатысатын тұлға қалыптастыру.

**Тәрбие жұмысының міндеттері:**

* оқушыларды тәрбиелеу мақсатында оқушылардың, педагогикалық ұжымның, ата-аналар, жергілікті қоғамдастықтардың күштерін біріктіру
* оқушылардың өмірлік құзыреттіліктерін дамытуды оқу үдерісі, қосымша білім алу, сыныптан тыс шаралар, жергілікті қоғамдастықтардың мәселелерін шешу арқылы қамтамасыз ету.
* оқу мен тәрбиені кіріктіру арқылы оқушылардың бойында қазақстандық партиотизмді, қоғамның адами құндылықтарды қалыптастыру.
* азаматтық ұстанымды және патриоттық сананы, құқықтық және полимәдениетті, қалыптасқан ұлттық өзіндік сананы қалыптастыру,
* рухани адамгершілік құндылықтар қалыптастыру; адамгершілік әдептерге байланысты білімдерді оқу, қоғамдық тәртіпке бағынатын, өзіндік сананы дамытуға жағдай жасауды, жеке тұлғаның әдеп ұстанымын, оның қоғам өмірінің нормалары мен дәстүрлерімен келістірілетін моральдік қасиеттерін және бағдарларын қалыптастыру.
* біртұтас денсаулық сақтау мәдениетін, салауатты өмір салтын сақтау дағдыларын дамыту;
* ақпаратпен жұмыс жасау, коммуникация, өзіменеджментті, сыни тұрғысынан ойлау, зерттеу арқылы зияткерлікті дамыту,
* ұлт аралық мәдени қарым-қатынасты, әлеуметтік және діни төзімділікті қалыптастыру;
* өзінің нақты жетістіктерін сынып өміріне белсенді қатысудан тәлімгерлікке жетуде көшбасшылық дағдыларын дамыту.

**Тәрбие жұмысының басым бағыттары**

Жалпыадамзаттық және ұлттық құндылықтар тұтас педагогикалық процестің өзегі бола отыра, тәрбие жұмысының барлық бағыттары арқылы өтеді.

1.Қазақстандық патриотизм және азаматтық тәрбие, құқықтық тәрбие

2. Рухани-адамгершілік тәрбие

3. Ұлттық тәрбие

1. Отбасы тәрбиесі
2. Еңбек, экономикалық және экологиялық тәрбие
3. Көпмәдениетті және көркем-эстетикалық тәрбие
4. Зияткерлік тәрбие, ақпараттық мәдениет тәрбиесі
5. Дене тәрбиесі, салауатты өмір салты

Тәрбиенің мақсаттары мен тәрбие жұмысының міндеттері білім беру процесінде, сабақтан тыс және бос уақытта іске асырылады.

Мектепте 7 спорт секциясы ұйымдастырылған. Олар: баскетбол, волейбол, таэквондо, футбол, тоғызқұмалақ, шахмат/дойбы, теннис. Спорт секцияларын дене шынықтыру пәні мұғалімдері мектеп спорт залында іске асырады.

«Шебер қолдар» (ұлдар/қыздар), «Вокал», «Сиқырлы қылқалам», «Кербез» атты үйірмелер жұмыс жүргізеді.

Мектептің тәрбие жұмысы негізгі 8 басым бағыт арқылы іске асырылады. Дәстүрлі түрде 1-қыркүйек – Білім күні салтанатты сап түзумен басталып, әр сынып «Мен өз елімнің Патриотымын» тақырыбындағы ең алғашқы сынып сағатымен жалғастырды.

Барлық сыныптарда осы тақырыпқа сай сынып сағаттары өткізілді.

Қыркүйек айының 5-і күні қала күнін атап өту аясында «Қызықты жануарлар бағы» тақырыбында бастауыш сынып оқушыларына арналған танымдық іс-шара өткізілді.

2017 жылдың 20 тамыз бен 20 қыркүйек аралығында Білім бөлімінің ұсынысы бойынша біздің мектеп-лицейде «Қауіпсіз балалық шақ үшін!» ұранымен «Қауіпсіз мектеп» акциясы өтіп жатыр.

Акция мақсаты – мектепте оқушылардың қауіпсіздігін қамтамасыз ету, оқушылар арасында және оларға қарсы құқықбұзушылықтың алдын алу.

Осыған байланысты біздің мектеп-лицейде акцияны іске асыру жоспары құрастырылған. Бұл жоспарға сәйкес ақпараттық бұрыштар (жолда жүру ережелері, өрт қауіпсіздігі) жасалған. Сынып жетекшілері мен бейнелеу өнері пәнінің мұғалімдері «Қауіпсіздік шұғыласы» атты сурет сайысын өткізді. Мектептегі жас инспекторлар тобы бастауыш сынып оқушылары назарына «Абай бол, балақай!» атты қойылым көрсетті. Оның негізгі мақсаты – жолда жүру ережелерін сақтауға, өзін көшеде және қоғамдық орындарда дұрыс ұстай алуға үйрету. Сынып жетекшілері мен жол қозғалысының инспекторлары 1 сынып оқушыларына мектепке дейінгі жолды қалай қауіпсіз өтуге болатындығын көрсетті.

Бұл жұмыс тек қана акция аясында ғана өткізіліп қоймайды, сонымен қатар бүкіл оқу жылында қамтылады.

Қарттар күніне орай мектепте «Үлкенге құрмет – кішіге ізет» тақырыбында акция өтті. Бұл акцияның аясында 1-4 сынып оқушылары арасында «Мен әжемнің/ атамның баласымын» фотосурет көрмесі ұйымдастырылды. «Асыл әжем», «Ардақты атам» тақырыбында 5-8 сынып оқушылары шығармалар жазып, 24 қазан күні осы акция мерекелік концертпен аяқталды.

Қазан айының 20-сынан 24-і аралығында мектепте «Күз қиялдары» мерекелік кештер өткізілді. Бұл кештер буындарға бөлініп, ұйымдасқан түрде әр түрлі тақырыптарда, әр түрлі форммаларда (сайыс, би кеші, тәрбие сағаты) өткізілді.

Білім бөлімінің нұсқаулық хаты негізінде біздің мектеп-лицейде сыбайластық жемқорлыққа қарсы іс-шаралар жоспары құрастырылып, сол жоспар бойынша барлық сыныптарда іс-шаралар өткізілді.

Атап айтқанда, 1-4 сыныптар аралығында «Менің елім» тақырыбында суреттер сайысы өтіп жатыр. Кітапханада «Менің елімнің Ата Заңы» атты кітап көрмесі ұйымдастырылып, әр сынып оқушылары Конституцияның баптарымен, негізгі қағидалармен таныстырылып жатыр. 7-11 сынып оқушыларына осы тақырыпқа байланысты сынып сағаттары өткізіліп, оқушылар өз білгендерін ортаға салып, ой бөлісе алды.

«Жемқорлықтың алдын алу үшін не істеуіміз керек?» деген тақырыпта жоғары сыныптар арасында плакаттар сайысы және сауалнама өткізілді.

«ЭКСПО 2017» тақырыбына байланысты іс-шаралар жоспары құрастырылып, ұйымдасқан түрде өткізіліп жатыр.

3-5 сынып оқушылары арасында «Отанымның болашағы...» тақырыбында суреттер сайысы өткізілді. Кітапханада осы тақырыпқа байланысты көрме ұйымдастырылды. Барлық сыныптарда «Менің елімнің болашағы - ЭКСПО» деген тақырыптарда сынып сағаттары өткізілді.

Қазан айының 16-нен 20-ы аралығында «Рухани келісімшілік күніне» орай іс шаралар өткізілді. Атап айтсақ, «Біз әрқайсымыз ерекшеміз» 1-4 сынып оқушыларымен әңгімелесу, «Әр түрлі әлем» 5-6 сынып оқушыларына арналған сынып сағаттары, «Экстремизм мен терроризмге қарсы рухтандырушылық пен мәдениет» тақырыбында кітапханада көрме ұйымдастырылды, 7-8 сынып оқушыларына арналған «Дін. Лаңкестік. Экстемизм» тақырыбында сынып сағаттары өткізіліп, 9-11 сынып оқушылары арасында «Қазақстан Республикасында тұрмыстық терроризм бар ма?» тақырыбындағы семинармен аяқталды.

Күзгі демалыс жоспары құрастырылып, мұғалімдер осы жоспарға сай жұмыс жүргізіп жатыр.

Жалпы мектеп бойынша қала деңгейінде өтіп жатқан спорттық, шығармашылық сайыстардың барлығына да оқушылар мен мұғалімдер белсене қатысып, жүлделі орындарға ие болады. Атап айтсақ, «Конституция күніне» орай асық ату, тоғызқұмалар ойындарында біздің мектептің оқушылары жүлделі І, ІІ орындарға ие болды. Шахмат ойыны бойынша қалалық біріншілікте І орынға ие болып, облыстық деңгейде қала намысын біздің оқушымыз қорғағалы жатыр.

Еңсесі биік егемен еліміздің айбынды ұрпақтарын елжанды, білімге құштар, әскери өнермен қаруланған, қайсар және шынайы азамат етіп тәрбиелеу мақсатында кадет сыныптары ашылған.

2017 жылдың қазан айының 22-сі күні Степногорск қалалық әкімшілігінде қала әкімі Күмпекеев Əнуар Қайыргелдіұлының басшылығымен Степногорск қаласының №5 көпсалалы мектеп-лицейі «Кадет сыныптарын» дамыту мәселдесі бойынша Ақмола гарнизонының əскери прокуратурасы жəне Ақмола облысы білім басқармасы арасындағы **өзара ынтымақтастық жəне өзара қарым-қатынас Меморандумына қол қойылды.**

ҚР Қарулы Күштерінің Ұлттық әскери-патриоттық орталығында 2017 жылғы 23-қарашада Парламент Сенаты халықаралық қатынастар, қорғаныс және қауіпсіздік комитетінің төрағасы Д. Н. Назарбаеваның қатысуымен өткізілген **“Ұлтжанды Жас Сарбаз – “Мәңгілік ел” ұланы” атты әскери-патриоттық іс-шараға** мектебіміздің “Батыр” әскери-патриоттық клубыныңі жетекшісі Тукенов Дастан Серікұлы және үздік кадет Қоржимбай Әлішер қатысты.

Биылғы оқу жылында ата-аналардың сұранысы бойынша ашылған 5-кадет сынып оқушылары 30-қараша күні **кадеттік ант қабылдап**, салтанатты іс-шарада ант қабылдаумен қоса өздерінің 2 ай ішінде үйренген әскери өнерлерін ортаға салып, іс-шараға қатысқан қонақтарды да, ата-аналарын да риза етті.

Мектебіміздің “Батыр” әскери-спорттық клубының соңғы жылдары қала, облыс, республика бойынша өткізілген жарыстарда жеткен жетістіктері бойынша мәлімет қалалық өлкетану музейінде “Мәңгілік еліме тағзым” айдарымен ұйымдастырылған көрмеде орын алды.

Мектебіміздің оқушылары “Рухани жаңғыру” бағдарламасын жүзеге асыру мақсатында өткізілген қалалық іс-шараларға белсене қатысады:

**Қалалық мәслихаттың депутаттарымен кездесу кеші.**

Қараша айының 24-і күні «Рухани жаңғыру» бағдарламасын іске асыру аясында **«Тарихым – туған жерім» тақырыбымен өткізілген қалалық зияткерлік жарыста** мектебіміздің командасы ІІ орынға ие болды.

Қараша айының 24-і күні «Рухани жаңғыру» бағдарламасын іске асыру аясында **қалалық кітапханада «Салауатты өмір – біздің таңдауымыз» тақырыбында өткізілген ойында** мектебіміздің командасы І орынға ие болды.

Тұңғыш Президент күніне арналған «Елбасы өмірі – елге өнеге», «Елін сүйген, елі сүйген – Елбасы» тақырыбымен өткізілген **тәрбие сағаттарында** оқушылар Елбасының өнегелі өмірімен, еңбек жолымен, шығармашылық және қоғамдық қызметімен танысты.

Тәуелсіздік күніне арналған **салтанатты сап түзу** өткізіліп, мектебіміздің белсенді оқушылары «Жас ұлан» және «Жас қыран» қатарына қабылданды.

Сонымен қатар бастауыш, ортаңғы және жоғарғы сыныптар бойынша жекелей өткізілген салтанатты сап түзуде жетістіктерге жеткен оқушылар марапатталды.

2017 жылдың 24 қараша күні Көкшетау қаласында Ақмола облысының Ішкі саясат департаментінің ұйымдастырылуымен І Ақмола облыстық Әкелер форумы өтті. Форум мақсаты: отбасы құндылқтарын насихаттау, отбасылық тәрбиедегі әке ролін арттыру. Степногорск қаласынан осы форумға біздің мектептің құрмет тұтар, мектеп және сынып өміріне белсене қатысатын, бала тәрбиесіне үлкен жауапкершілікпен қарайтын, демеушілік көмек, мектепішілік жұмыстарға қолғабыс көрсететін әкелер барды: Амантаев Асылбек Көпешұлы, Рахымбаев Дулат Ахметбекұлы, Оспанов Ертай Олжабайұлы, Камалиденов Жанболат Шағбанұлы. Бұл форумда мектебіміздің оқу-тәрбие жұмысына үлкен қолдау көрсетіп, тұрмысы төмен отбасының балаларын ыстық тамақпен қамтамасыз етуде , оларды оқу жылына дайындауда әрқашан демеушілік көмек көрсетіп жүрген ата-аналарымыздың бірі Камалиденов Ж.Ш. Отбасылық қатынастардың қалыптасуына, қоғамдағы әке беделдігін арттыруға үлес қосқаны және еңбегімен жас ұрпаққа өнеге көрсеткені үшін «Құрметті әке» дипломымен марапатталды.

“Рухани жаңғыру” бағдарламасын іске асыру мақсатында “Ең үздік өлкетану бұрышын безендіру” тақырыбымен өткізілетін қалалық сайысқа қатысу үшін “Неткен сұлу, неткен көркем, осы менің туған Өлкем” тақырыбымен мектеп кітапханасында өлкетану бұрышы жасалды. Сонымен қатар туған жер тарихы мен салт-дәстүрін, мәдениетін насихаттайтын ауыспалы көрме ұйымдастырылды.

Мектеп дәлізінде мектеп оқұушылары мен ұстаздарының қолымен дайындалған жұмыстарынан көрме ұйымдастырылды.

Қала көлемінде спорттан өткізілген іс-шараларға да белсене қатыса отырып, мектебіміздің оқушылары жақсы нәтиже көрсетуде:

«Рухани жаңғыру» бағдарламасы аясында ҚР-ның тұңғыш Президенті күніне орай өткізілген «Асық ату» қалалық жарысында мектеп командасы ер балалар арасында І орынға, қыз балалар арасында ІІІ орынға ие болды (жетекшісі Рахманбердиев А.А.); колледж студенттері мен мектеп оқушылары арасында волейболдан өткізілген 26-комплексті спартакиада қорытындысы бойынша мектебіміздің құрама командасы ІІ орынға ие болды (жетекшісі: Қайырбеков А.Ш.).

18-қараша күні ҚР-ның тұңғыш Президенті күніне орай өткізілген «Тоғызқұмалақ» ойынында мектебіміздің оқушылары І-ІІІ орындарға ие болды.

23-қараша күні ҚР-ның тұңғыш Президенті күніне орай өткізілген футбол ойынында және Тәуелсіздік күніне орай ұйымдастырылған баскетбол ойынында мектебіміздің оқушылары ІІ орынға ие болды.

Білім қызметкерлері арасындағы ҚР Тәуелсіздігіне арналған футзалдан қалалық турнирде мектебіміздің құрама командасы І орынға ие болды.

Қарашаның 25-і күні «Рухани жаңғыру» бағдарламасы аясында ҚР-ның тұңғыш Президенті күніне орай «Мен – елімнің ұланы!» ұранымен жасөспірімдер мен кадет сыныптарының оқушылары арасында шығыс жекпе-жегі ТАЭКВОНДОдан мектепішілік жарыс өткізілді.

Желтоқсанның 14-і күні «Рухани жаңғыру» бағдарламасы аясында ҚР Тәуелсіздігінің мерекесіне орай 5-кадет сыныбының ата-аналарының қатысуымен қызықты спорттық жарыс өткізілді.

Жаһандану заманында жас жеткіншектердің бойына ұлттық рухани құндылықтарды дарыту мақсатында өтізіліп жатқан іс-шаралар жыл бойы өз жалғасын табады.

Мектепте көпбалалы, қамқоршылықтағы және материалдық жағына аз қамтылған отбасылардан 60 оқушы жалпыоқыту фондынан, 5 оқушы спонсорлық көмек тарапынан тегін ыстық тамақпен қамтамасыз етіліп отыр.

Қамқоршылыққа алынған балалар – 3 (Бакенова Тамирис, 5 «Б», Оразалы Ислам, Хаджибаев Азамат (5 «К» сыныбы).

Мектепішілік, ІІБ есепке алынған оқушылар жоқ.

**ІІ тоқсан қорытындысы бойынша дарынды оқушылардың жетістіктері:**

* Республикалык ағылшын тілінен қашықтық КИО олимпиадасында қалалық аудандық,облыстық республикалық деңгейде мәрелі орындарға ие болды: Рамазанова Мадина 11А сынып оқуышысы І орын, Кушкумбаева Гүлназ 9А сынып оқушысы І орын , Маштеева Толқын 9А сынып оқушысы –І орын;
* Қазақстан тарихынан өткен Республикалық Ұлттық интернет олимпиадасына келесі оқушылар жүлделі орындарға ие болды: Урбисинова Айнали 11А сынып оқушысы –І орын, Каиржанова Динара 7А сынып оқуышысы –І орын,Жүнісов Мағжан 7А сынып оқушысы – ІІІ орын,Жұмабай Мерей 7А –ІІ орын,Мамирова Рабия 7А сынып оқуышысы –І орын;
* «УРФОДУ» -59 оқушы қатысып,2 турға өтті
* «Ақбота»-53 оқушы қатысып, 13 оқушы жүлделі орындарға ие болды: ІІІ орын - 13
* «Русский медвежонок»-26 оқушы қатысты.
* "British Bulldog" сайысына 10 оқушы қатысты.
* «Зерде» ғылыми практикалық конференциясына -12 оқушы қатысады.
* Республикалық «Қош келдің, алтын күз» атты жас таланттар байқауы төрт номинация бойынша өткізілді. Бұл сайысқа мектебімізден бастауыш сыныптың 49 оқушысы және орта буыннан 3 оқушы қатысып, төмендегідей нәтиже көрсетті:
* «Берекелі алтын күз» сурет байқауы бойынша І орын – 25 оқушы, ІІ орын – 6 оқушы, ІІІ орын – 1 оқушы; «Күз мереке, күз береке» шығарма байқауы бойынша І орын – 4 оқушы, ІІ орын – 1 оқушы, ІІІ орын – 1 оқушы; «Күз көрінісі» фотосурет байқауы бойынша І орын – 4 оқушы; «Аяулы күз, алтын күз» өлең шығару бойынша І орын – 6 оқушы, ІІ орын – 1 оқушы.
* Қалалық пән олимпиадасына 71 оқушы қатысып,

Математика І орын-2 ІІ орын-1 ІІІ орын-1 ІV орын-2;

Физика- І орын 2 ІІ орын-5

Химия ІІ орын-1 ІV орын-1;

Биология ІІ орын-1 ІІІ орын-2 ІV орын-2

География І орын-1 ІІІ орын-2 ІV орын-2

Қазақ тілі І орын-3 ІІ орын-1 ІІІ орын-2 ІV орын-1

Орыс тілі І орын-2 ІІ орын-2 ІІІ орын-1

Ағылшын тілі І орын-1 ІІ орын-1 ІІІ орын-2

Қазақстан тарихы І орын-2 ІІ орын-1 ІІІ орын-1 ІV орын-2

* Облыстық олимпиадағы 4 оқушы жолдама алды:

Математика Өнер Рауан 9А сынып оқушысы;

Физика Абилькаиров Мухамед-Расул 11А сынып оқушысы;

Құқықтану Утегенова Бану 11А сынып оқушысы;

Қазақ тілі Шахат Индира 11Ә сынып оқушысы;

Мектеп әкімшілігі мұғалімдердің сапалы білім беруін,кәсіби шеберлігінің артуын (деңгейін байқау), оқушылардың сабақта өздігінен жұмыс істеу деңгейін бақылау мақсатында сабаққа қатынасып отырады.

Мектеп директоры Мұқажанова Л.Ө. – 30 сағ.

Оқу ісінің меңгерушісі Мусина Б.Ж.– 30 сағ.

Мектеп әдіскері Кожина Б.К. – 30 сағ.

Бейінді сыныптар меңгерушісі Искакова О.С. – 28 сағ.

Бастауыш сыныптардың оқу ісінің меңгерушісі Кушкумбаева С.М. – 28 сағ.

**Мектеп – лицей директоры: Мұқажанова Л.Ө.**